**RAAMLEPING nr 1-18/2024/201**

Käesoleva raamlepingu (edaspidi leping) on sõlminud

**Riigimetsa Majandamise Keskus (edaspidi tellija)**, registrikood 70004459, keda RMK põhimääruse ning RMK juhatuse poolt 14. mail 2019 kinnitatud RMK lepingute menetlemise juhendi punkti 4.5 alusel esindab juhatuse liige Agne Aija, ühelt poolt

ja

**Osaühing Jolos (edaspidi täitja),** registrikood 11646604, keda põhikirja alusel esindab juhatuse liige Martin Rauam, teiselt poolt,

ühiselt nimetatud pool või pooled, alljärgnevas.

1. **Lepingu sõlmimise alus ja ese**
   1. Leping sõlmitakse lähtudes tellija poolt läbiviidud sotsiaal- ja eriteenuste erimenetluse “Sündmusturundusteenus” (viitenumber 276223) riigihanke alusdokumentidest (edaspidi riigihange) ning nimetatud riigihanke raames täitja poolt esitatud pakkumusest.
   2. Tellija sõlmib lepingu täitjaga, tuginedes täitja pakkumusele, lepingus fikseeritud täitja avaldustele ja kinnitustele ning eeldades heas usus täitja professionaalsust ja võimekust lepingut nõuetekohaselt täita. Alltöövõtjate kasutamise korral jääb lepingu nõuetekohase täitmise eest tellija ees vastutavaks täitja.
   3. Täitja avaldab ja kinnitab, et:
      1. temal ja tema esindajal on lepingu sõlmimiseks kõik õigused ja volitused;
      2. ta on lepinguga ja riigihanke alusdokumentidega tutvunud ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega;
      3. lepingu täitmisega ei kahjustata kolmandate isikute õigusi ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita;
      4. ta omab lepingu täitmiseks vajalikke kehtivaid lubasid, registreeringuid, esindusõigusi ja sertifikaate ning nende lõppemisel lepingu kehtivusperioodil kohustub neid pikendama/uuendama. Kui lubade, registreeringute, esindusõiguste ja sertifikaatide pikendamine ei ole võimalik temast sõltumata asjaoludel, on täitja kohustus tellijat sellest koheselt teavitada.
   4. Lepingu esemeks on sündmusturundusteenus (edaspidi teenus), mis on kirjeldatud riigihanke alusdokumentide tehnilises kirjelduses (lisa 1).
   5. Sõltuvalt hankelepingu esemest sätestatakse teenuse täpne sisu, liik, tähtaeg ja muu vajalik teave hankelepingu(te)s.
   6. Teenus peab vastama riigihanke alusdokumentidele ja täitja poolt esitatud pakkumusele (lisa 2), mis on ühtlasi lepingu lahutamatuks osaks. Antud lisa sisaldab täitja ärisaladust ning ei ole füüsiliselt lepingule lisatud.
2. **Lepingu osad**
   1. Lepingu lahutamatuteks osadeks on riigihanke alusdokumendid, lepingu lisad, riigihanke menetluse ajal antud selgitused, kinnituskirjad, lepingu alusel esitatud pakkumused, lepingu alusel sõlmitud hankelepingud, poolte vahel edastatud teated ning kõik sõlmitavad lepingu muudatused ja lisad.
   2. Hankelepingutena on käsitletavad ka tellimused, tellimiskirjad, ostutellimused vmt, millega võetakse rahaline kohustus.
   3. Täitja teenuse osutamist reguleerivad tüüptingimused (nende olemasolu korral) saavad rakenduda ainult osas, mis pole vastuolus käesolevas lepingus sätestatud tingimustega.
   4. Kõik lepingu muudatused jõustuvad pärast nende allkirjastamist poolte poolt või poolte poolt määratud tähtajal.
3. **Poolte õigused ja kohustused**
   1. Täitja kohustub:
      1. osutama teenust vastavalt lepingus määratletud tingimustele, kvaliteetselt ja õigeaegselt, valides teenuse osutamiseks oma äranägemisel vajalikud meetodid ning juhindudes seejuures lepinguga saavutatavast eesmärgist;
      2. tagama teenuse osutamiseks lepinguga kokkulepitud tasu eest vajaliku tööjõu, vahendid, materjalid jms, mis on vajalikud eesmärgi saavutamiseks;
      3. pakkuma lepingu kestuse perioodil sama teenust, mille ta esitas riigihanke menetluses või selle täiendatud versiooni vastavalt tellija nõuetele;
      4. tegema vajadusel koostööd tellija teiste lepingupartneritega;
      5. võtma arvesse tellija ettepanekuid sündmuste teostamise osas;
      6. kooskõlastama tellijaga kõik plaanitavad muudatused kokkulepitud sündmuse või selle osa kontseptsioonis;
      7. esitama tellija nõudmisel määratud perioodi osas koondväljavõtte MS Excel formaadis või tellijaga kokkuleppel muus formaadis 10 päeva jooksul vastava nõude saamisest, tellitud teenuste kohta (sh tellimuse tegemise kuupäev, teenuse nimetus, kogused ja summa km-ta, teenuste maksumus kokku km-ta), kui pooled ei ole kokku leppinud teisiti;
      8. teavitama tellijat lepingu täitmist takistavatest asjaoludest;
      9. tellija nõudmisel esitama informatsiooni (maht ja otstarve) alltöövõtjate kohta. Juhul, kui vastavasisuline informatsioon on esitatud enne lepingu sõlmimist, peab täitja kooskõlastama eelnevalt eespool nimetatud isikute vahetumise.
   2. Täitjal on õigus:
      1. teha tellijale ettepanekuid teenuse parema organiseerimise osas;
      2. saada lepinguliste kohustuste täitmise eest kokkulepitud tasu.
   3. Tellija kohustub:
      1. vastama mõistliku aja jooksul kõikidele täitja poolt esitatud pöördumistele juhiste täpsustamiseks;
      2. informeerima täitjat esimesel võimalusel probleemidest, mis on seotud teenuse osutamisega.
   4. Tellijal on õigus:
      1. jooksvalt nõuda ja kontrollida lepingust tulenevate kohustuste täitmist;
      2. konsulteerida vajadusel täitjaga lepingu esemega seotud küsimustes;
      3. teha täitjale ettepanekuid teenuse organiseerimise ja muudatuste osas;
      4. kontrollida täitja poolt esitatud arvete, kalkulatsioonide ja muude kulutuste vastavust tegelikkusele, seejuures vajadusel küsida alltöövõtjate arvete esitamist;
      5. nõuda teenuse osutamise katkestamist või lõpetamist, kui teenuse osutamisel selgub, et teenus ei vasta lepingutingimustele. Tellija keeldumisel teenuse osutamisest peab täitja osutama tellijale nõuetekohase teenuse. Nõuetekohase teenuse osutamiseni tellijale loetakse täitja teenuse osutamisega viivitanuks.
   5. Lepingu täitmine toimub vastavalt tellija vajadustele sõlmitavate hankelepingute alusel. Leping ilma hankelepingu või tellimuseta ei kohusta tellijat teenust tellima.
   6. Hankelepingute sõlmimisel juhinduvad pooled järgmisest:
      * 1. Tellija esitab kirjalikku taasesitamist võimaldavas vormis (e-kirja teel) tellimuse kohalduvate sisuliste tingimustega lepingu lisa 1 tehnilise kirjelduse alusel, täpsustades muuhulgas planeeritava sündmuse nimetust, eesmärki, toimumise aega ja täiendavaid nõudeid ning tuues välja soovitavate teenuste loetelu ja täpsustused ning muu vajaliku, mille alusel on võimalik pakkumuse esitamine, samuti pakkumuse esitamise tähtaja ja viisi.
        2. Täitja kohustub esimesel võimalusel, kuid mitte hiljem kui 3 tööpäeva jooksul peale tellimuse kättesaamist, juhul kui pooled ei ole kokku leppinud pikemas tähtajas, esitama tellijale pakkumuse, mis sisaldab muuhulgas sündmuse eelarvet, mis esitatakse detailse hinnakirja kujul (tuues eraldi välja kõik kuluread), lahendusi, kontseptsioone (lähtudes tellimuses küsitust) ja vastuseid teistele tellija küsimustele.
        3. Tellija kinnitab pakkumuse või lükkab selle tagasi esimesel võimalusel, kuid mitte hiljem kui 3 tööpäeva jooksul peale pakkumuse kättesaamist.
        4. Hankeleping loetakse sõlmituks, kui tellija on pakkumuse kinnitanud.
        5. Kui hankelepingu maksumus on võrdne või suurem kui 15 000 eurot ilma km-ta, sõlmitakse hankeleping kahepoolselt allkirjastatud dokumendina.
        6. Tellija poolt pakkumuse kinnituse edastamata jätmist ettenähtud tähtaja jooksul tõlgendatakse pakkumusest loobumisena (v.a. juhul, kui pooled on konkreetse tellimuse puhul kokku leppinud pikemas tähtajas).
        7. Juhul, kui teenus vajab järeltegevusi või täiendavaid tegevusi, mida tellija ei osanud tellimuse esitamisel ette näha, täpsustatakse antud asjaolud poolte vahel tellimuse täitmise käigus.
   7. Tellija võib täitjaga sõlmida ka kestuslepinguid, st hankelepinguid, mis ei ole mõeldud ühekordseks ostuks vaid kindlaksmääratud perioodiks (nt 3, 6 kuud või 1 aasta), mille alusel teostatakse püsivaid või korduvaid (ühetaolisi) oste või täidetakse esitatud tellimusi.
4. **Lepingu maksumus ja maksetingimused**
   1. Lepingu alusel sõlmitavate hankelepingute maksimaalne kogumaksumus on kogu riigihanke eeldatav maksumus 2 200 000,00 eurot, millele lisandub käibemaks kehtivas määras. Lepingus sätestatud hinnad on lõplikud ja sisaldavad kõiki kulusid ja makse (v.a käibemaks), mis täitjale osutatud teenuste eest tasumisele kuuluvad.
   2. Raamlepingu täitmisel rakendatavad tunnihinnad:
      1. Loovjuhi 1 (ühe) töötunni hind 30,00 eurot (lisandub käibemaks kehtivas määras);
      2. Projektijuhi 1 (ühe) töötunni hind 50,00 eurot (lisandub käibemaks kehtivas määras);
      3. Tehnilise toe spetsialisti 1 (ühe) töötunni hind 25,00 eurot (lisandub käibemaks kehtivas määras).
   3. Täitja esitab tellijale ostutatud teenuste eest arve(d) e-arvena (masintöödeldavas XML-formaadis) mitte sagedamini kui 1 (üks) kord kuus.
      1. Maksja (täpsustatakse hankelepingus) andmed:

**Riigimetsa Majandamise Keskus**, aadress Mõisa/3, Sagadi küla Haljala vald Lääne-Virumaa 45403, registrikood 70004459;

Muud arvele mägitavad andmed:

lepingu ja hankelepingu või tellimuse nr (selle olemasolul);

hanke viitenumber 276223;

tellija kontaktisiku nimi ja muu vajalik info.

* 1. Tellija tasub lepingutingimustele vastava teenuse eest arvel esitatud arveldusarvele 30 päeva jooksul pärast lepingu tingimustele vastava arve kättesaamist. Tellijal on õigus keelduda arve tasumisest, kui talle või tema poolt volitatud teenust vastu võtvale isikule ei ole täitja poolt antud võimalust teenust üle kontrollida.
  2. Tellija ei aktsepteeri arvet, mis ei vasta lepingutingimustele. Sellisel juhul esitab täitja uue arve viie tööpäeva jooksul. Tellija ei maksa viivist arvelt, mille esitamata jätmise või valesti esitamise eest ei vastuta tellija.
  3. Tasumine loetakse teostatuks tellija panga poolt maksekorralduse vastuvõtmisest.
  4. Ettemaksu lepingu alusel esitatavate tellimuste täitmiseks ei teostata.

1. **Konfidentsiaalsus**
   1. Konfidentsiaalse teabe all mõistavad pooled lepingu täitmisel teatavaks saanud teavet, isikuandmeid, selgelt tähistatud asutusesiseseks kasutamiseks tunnistatud dokumente ning muud teavet, mille avalikuks tulek võiks kahjustada tellija huve. Konfidentsiaalne teave ei hõlma endas teavet, mille avalikustamise kohustus tuleneb õigusaktidest tingimusel, et selline avaldamine viiakse läbi võimalikest variantidest kõige piiratumal viisil.
   2. Konfidentsiaalsusnõude kohaselt kohustub täitja mitte avaldama lepingu kehtivuse ajal ega hiljem tellija kirjaliku nõusolekuta tellija konfidentsiaalset teavet. Täitja kaitseb temale lepingu täitmise käigus teatavaks saanud teabe konfidentsiaalsust.
   3. Täitja kohustub mitte kasutama tellija kirjaliku nõusolekuta lepingu juurde kuuluvat dokumenti või informatsiooni, v.a juhtudel, mis on vajalikud lepingu täitmiseks.
   4. Asutusesiseseks kasutamiseks tunnistatud teabe avaldamine mistahes kolmandatele isikutele ei ole lubatud.
   5. Avalikkusele suunatud lepingu eseme või selle täitmisega seotud teavitus, sh pressiteated, tellijale viitamine reklaamis või võrguväljaandes, on lubatud tellija sõnaselgel kirjalikku taasesitamist võimaldavas vormis e-kirjaga antud nõusolekul.
2. **Poolte vastutus**
   1. Täitja vastutab igasuguse lepingurikkumise eest, eelkõige kui teenus ei vasta lepingus ja selle lisades kokkulepitud nõuetele. Teenus loetakse muu hulgas mittevastavaks juhul, kui täitja ei esita teenuse osutamise kohta nõuetekohast dokumentatsiooni, ei anna seda tähtajaks üle, ei osuta seda nõuetekohaselt või jätab tellijale lepingu täitmise kohta informatsiooni esitamata vms.
   2. Kui täitja rikub lepingust tulenevat kohustust, mille heastamine on võimalik, on tellijal õigus esitada täitjale nõue rikkumise kõrvaldamiseks (edaspidi ka pretensioon), andes täitjale rikkumise kõrvaldamiseks mõistliku tähtaja (sõltuvalt teenuse iseloomust, rikkumise asjaoludest jms). Kirjeldatud pretensiooni tegemist kohaldatakse vaid selliste rikkumiste korral, mille puhul tellija seda kohustuse olemusest tulenevalt mõistlikuks peab ja kui tal on heastamise vastu huvi. Kui täitja pretensioonist tulenevat kohustus selleks antud tähtaja jooksul ei täida, peab täitja maksma tellijale leppetrahvi kuni 0,5% hankelepingu hinnast iga viivitatud päeva eest kuid mitte rohkem kui 50% hankelepingu maksumusest. Kui heastamine ei ole võimalik või tellijal puudub selle vastu huvi, peab täitja maksma tellijale leppetrahvi 5% hankelepingu hinnast.
   3. Kui täitja ületab teenuse osutamise või üleandmisel lepingus kokku lepitud tähtpäeva, on tellijal õigus nõuda täitjalt leppetrahvi, mille suurus on kuni 1% hankelepingu hinnast iga viivitatud päeva eest.
   4. Konfidentsiaalsusnõude rikkumise korral on tellijal õigus nõuda ja täitjal kohustus maksta leppetrahvi kuni 5 000 eurot iga vastava juhtumi korral.
   5. Juhul, kui tellija viivitab arve tasumisega, on täitjal õigus nõuda tellijalt võlaõigusseaduse § 113 lg 1 sätestatud viivist tähtajaks tasumata summalt iga tasumisega viivitatud päeva eest 0,25% päevas, tingimusel, et viivitusest on tellijale teada antud 30 päeva jooksul selle tekkimisest. Viivise kogusuurus ei ületa 10% viivituses oleva summa suurusest.
   6. Lepinguga võetud kohustuste mittetäitmise või mittenõuetekohase täitmisega tellijale ja kolmandatele isikutele tekitatud kahju korral kohustub täitja taastama kahju tekitamisele eelnenud olukorra või hüvitama tellija poolt olukorra taastamiseks kantud kulud, kui see ei lähe vastuollu vastava valdkonna õigusaktis sätestatud õigusnormiga.
   7. Leppetrahvid ja viivised tasutakse 30 päeva jooksul vastava nõude saamisest arvates. Tellijal on õigus arvestada tellija poolt esitatud leppetrahvi nõuete summad ja kahjuhüvitiste summad maha täitjale tasumisele kuuluvast tasust.
   8. Leppetrahvide ja viiviste nõudeõigus on 180 päeva alates vastava rikkumise avastamisest arvates.
   9. Leppetrahv on kokkulepitud kohustuse täitmise tagamiseks, mitte kohustuse täitmise asendamiseks. Leppetrahvi nõudmine ei võta tellijalt õigust nõuda täiendavalt lepingu rikkumisega tekitatud kahju hüvitamist.
3. **Vääramatu jõud**
   1. Lepingust tulenevate kohustuste rikkumine on vabandatav, kui pool on rikkunud kohustust vääramatu jõu tõttu. Pooled loevad vääramatuks jõuks asjaolu, mida kohustust rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks, näiteks loodusõnnetusi, üldisi elektrikatkestusi, sõjategevust, blokaadi. Pooled ei loe vääramatuks jõuks täitja kolmandast isikust lepingupartneri suutmatust lepingut täita.
   2. Kui mistahes vääramatu jõu tingimustele vastav asjaolu tõi kaasa lepingu mittetäitmise lepingus või selle lisades ettenähtud tähtajal ning selle mõju on ajutine, on lepingust tulenevat kohustust rikkunud poole käitumine vabandatav üksnes ajal, mil vääramatu jõud kohustuse täitmist takistas.
   3. Vääramatu jõu esinemise tõttu lükatakse lepingulise kohustuse täitmise tähtaeg edasi vastavalt asjaolu mõjumise ajale, kuid mitte enamaks kui 90 päeva.
   4. Pool, kes ei suuda oma kohustusi vääramatu jõu tõttu täita, peab viivitamatult teatama teisele poolele nimetatud olukorra tekkimisest ja lõppemisest. Mitteteatamine või mitteõigeaegne teatamine võtab poolelt õiguse viidata rikkumise vabandatavusele, s.o vääramatu jõu esinemisele ning teavitamise kohustust rikkunud pool vastutab lepingulise kohustuse rikkumise eest vastavalt lepingus sätestatule.
   5. Kui vääramatu jõu mõju on alaline ning ei võimalda pooltel täita lepingulisi kohustusi täielikult või osaliselt, on pooltel õigus leping üles öelda või taganeda, tehes teisele poolele vastava lepingust ülesütlemis- või taganemisavalduse.
   6. Covid 19 pandeemiast tulenevat ei käsitle pooled käesoleva lepingu sõlmimise hetkel vääramatu jõuna. Juhul, kui pärast käesoleva lepingu sõlmimist kehtestatakse uusi ettenägematuid piiranguid, mis on seotud Covid 19 pandeemiaga ning millest johtuvalt ei ole võimalik või on takistatud lepingu täitmine, siis võib see olla käsitletav vääramatu jõuna.
4. **Lepingu lõpetamise alused**
   1. Tellija annab lepingu(st) ülesütlemisel/taganemisel täitjale mõistliku tähtaja lepingu täitmiseks, mis ei või üldjuhul olla pikem kui 30 päeva. Lepingu täitmiseks antav tähtaeg ei vabasta poolt vastutusest kohustuse rikkumise eest.
   2. Tellija ei ole kohustatud lepingu(st) ülesütlemisel/taganemisel andma tähtaega lepingu täitmiseks olulise lepingurikkumise korral. Sel juhul esitab tellija täitjale mõistliku aja jooksul olulisest lepingurikkumisest teadasaamisest arvates kirjaliku lepingu ülesütlemis-/taganemisavalduse. Lepingu(st) ülesütlemine/taganemine loetakse toimunuks täitja poolt ülesütlemis-/taganemisavalduse kättesaamisest.
   3. Lepingu täitmiseks antud täiendava tähtaja möödumisel võib tellija esitada täitjale kirjaliku lepingu(st) ülesütlemise avalduse või taganemisavalduse. Lepingu(st) ülesütlemine või taganemine loetakse toimunuks täitja poolt ülesütlemise avalduse või taganemisavalduse kättesaamisest arvates. Lepingu(st) ülesütlemise avaldust või taganemisavaldust ei ole vaja esitada, kui täiendava tähtaja andmisel on tellija eelnevalt kirjalikult selgitanud, et tähtaja jooksul lepingujärgse kohustuse täitmata jätmisel ütleb tellija lepingu üles/taganeb tellija lepingust. Sel juhul lõpeb leping tellija poolt lepingu täitmiseks määratud tähtaja möödumisel ja tingimusel, et täitja ei ole pakkunud tellijale kohast täitmist.
   4. Poolel on õigus leping täiendava tähtajata üles öelda või lepingust taganeda, kui teine pool on lepingust tulenevaid kohustusi oluliselt rikkunud (oluline lepingurikkumine). Oluliste lepingurikkumistega on muuhulgas tegemist, kui:
      1. rikutakse lepingust tulenevaid kohustusi tahtlikult või raske hooletuse tõttu;
      2. täitja on jätnud tellija poolt antud täiendava tähtaja jooksul oma kohustused täitmata;
      3. täitja edastab tellijale teate täitmisest keeldumise kohta;
      4. esitatakse valeteavet või võltsitud andmeid;
      5. rikutakse konfidentsiaalsuskohustust;
      6. kohustuse rikkumine annab tellijale mõistliku põhjuse eeldada, et täitja ei täida kohustust ka edaspidi;
      7. täitjal esineb lepingu perioodil seadusrikkumisi lepingu esemeks oleva teenuste osutamisega.
   5. Tellijal on õigus leping erakorraliselt üles öelda, kui täitja suhtes on tehtud pankrotiotsus või on algatatud likvideerimisprotsess või täitjal lõppevad lepingu täitmiseks vajalikud load ning täitja ei pikenda neid või lubade pikendamine ei ole võimalik temast sõltumata asjaoludel.
   6. Tellijal on õigus leping igal ajal üles öelda või lepingust taganeda, teatades sellest täitjale vähemalt 90 päeva ette.
   7. Ülesütlemisel ei ole pooled kohustatud lepingut täitma. Pooled on lepingu üles ütlemisel või taganemisel kohustatud tagastama teineteisele lepingu lõpetamisele järgneva aja kohta juba ette üleantud võlaõigusseaduses sätestatud korras.
5. **Kontaktisikud**
   1. Tellija kontaktisik lepinguga seotud küsimustes on Triin Küttim, kommunikatsiooni- ja turundusosakonna juhataja, [triin.kyttim@rmk.ee](mailto:triin.kyttim@rmk.ee), 5063238.
   2. Tellimuste esitaja(te)ks on tellija kontaktisik ja tema poolt volitatud isikud:
      1. Anu Lill, turundusjuht, [anu.lill@rmk.ee](mailto:anu.lill@rmk.ee), 5204584;
      2. Signe Vaks-Saareoja, personalijuht, [signe.vaks-saareoja@rmk.ee](mailto:signe.vaks-saareoja@rmk.ee), 5245615.
   3. Täitja kontaktisik lepinguga seotud küsimustes on Martin Rauam, juhatuse liige, martin@jolos.eu, 5200501.
   4. Täitja esindajateks lepingu jooksval täitmisel ja tellimuste haldamisel, on:
      1. Kadi-Liis Allen, [kadi-liis@jolos.eu](mailto:kadi-liis@jolos.eu), 607 0311;
      2. Merili Valdaru, [merili@jolos.eu](mailto:merili@jolos.eu), 607 0311;
      3. Melissa Mühlberg, [melissa@jolos.eu](mailto:melissa@jolos.eu), 607 0311.
   5. Kõik teated, millel ei ole õiguslikku tagajärge, võivad olla esitatud kirjalikku taasesitamist võimaldavas vormis ning peavad olema adresseeritud lepingu kontaktisikutele, kui lepingus ei ole sätestatud teisiti.
   6. Kontaktisiku või muude andmete muutumisest teatab pool ühepoolse avaldusega teisele poolele viivitamata, hiljemalt 5 päeva jooksul muudatuse toimumisest arvates. Nimetatud teadet ei loeta lepingu muudatuseks.
6. **Lõppsätted**
   1. Leping jõustub allkirjastamisest ning kehtib 24 kuud jõustumisest arvates või kuni lepingu maksimaalse maksumuse täitumiseni (kohaldub esimene täituv tingimus).
   2. Lisaks riigihangete seaduses sätestatule, on tellijal õigus raamlepingut muuta järgmistel tingimustel:
      1. lepingu perioodi samaväärsetel tingimustel pikendada kuni 10 kuu võrra,
      2. suurendada raamlepingu rahalist mahtu kuni 30% võrra.
   3. Punktides 10.2.1 ja 10.2.2 sätestatud muudatusi on tellijal õigus rakendada nii eraldi kui koos.
   4. Raamlepingu muutmise õiguse rakendamisest teavitab tellija täitjat ette vähemalt 1 kuu.
   5. Lepingu täitmise keel on eesti keel, kui pooled ei ole kokku leppinud teisiti.
   6. Lepingu täitmisel ja lepingust tulenevate vaidluste korral lähtutakse Eesti Vabariigi õigusaktidest, kui pooled ei ole kokku leppinud teisiti.
   7. Pooled on kokku leppinud võtta tarvitusele kõik abinõud omavaheliste erimeelsuste lahendamiseks läbirääkimiste teel. Kokkuleppele mittejõudmisel lahendatakse vaidlus vastavalt Eesti Vabariigi õigusele Harju Maakohtus, väljaarvatud kui pooled on kokku leppinud teisiti.
   8. Lepingu üksiku sätte kehtetus ei too kaasa kogu lepingu või lepingu teiste sätete kehtetust.
   9. Kumbki pool ei oma õigust oma lepingulisi õigusi ja kohustusi üle anda kolmandatele isikutele teise poole kirjaliku nõusolekuta.
   10. Sõlmitud lepingu muutmises võib kokku leppida riigihangete seaduses toodud alustel ja mahus.
   11. Lepingu muudatused kehtivad juhul, kui need on vormistatud kirjalikult. Kirjaliku vorminõude mittejärgimisel on lepingu muudatused tühised. Kõik lepingu muudatused jõustuvad pärast nende allkirjastamist poolte poolt või poolte määratud tähtajal.
   12. Lepinguga seotud teated edastatakse teisele poolele lepingus märgitud e-posti või postiaadressil. Aadressi muutusest on pool kohustatud koheselt informeerima teist poolt.
   13. Poolte vaheliste õiguslikku tähendust omavate teadete ja muu info edastamine peab toimuma kirjalikult või e-posti teel digitaalselt allkirjastatuna. Teatis loetakse kätte saaduks ka juhul, kui see on edastatud postiasutuse poolt tagasisaadetava väljastusteatega lepingus tähendatud aadressil ja teate posti panemisest on möödunud 5 päeva. E-posti teel teate saatmise korral loetakse teade kätte saaduks järgmisel päeval.
   14. Käesolev leping on allkirjastatud digitaalselt mõlema poole poolt.
7. **Lisad**
   1. Lisa 1. Tellija tehniline kirjeldus
   2. Lisa 2. Täitja pakkumus